**НАРОДНО ЧИТАЛИЩЕ „ПРОБУДА – 1990г.“ – ПАЗАРДЖИК**

**Гр. Пазарджик, п.к. 4401, кв. „Изток“, ул.“Бузлуджа“ № 23**

**e-mail:chitalishteprobudapz@abv.bg**

**ОТЧЕТ**

**за дейността на**

**НАРОДНО ЧИТАЛИЩЕ „ПРОБУДА- 1990 г.“ – гр. Пазарджик**

**през 2023г.**

Читалището се намира в квартал „Изток“ и обслужва население предимно от ромски и турски етнически произход.

Голяма част от потребителите са деца и ученици от различни възрастови групи.

Читалището и Библиотеката са постоянни и активни партньори на училищата в квартала – СУ“Димитър Гачев“, ОУ Св.Св.“Кирил и Методий“,ОУ“Георги Сава Раковски“ и детските градини „Зорница“ и „Върбица“.

Целите на читалището са свързани с опазването и развитието на българската култура и традиции.

Културата и ограмотяването са основни приоритети в нашата дейност.

Пръв помощник и пазител на тези ценности е библиотеката, в която се поддържа богат фонд от детска, ученическа, художествена и отраслова литература. През 2023г. библиотечният фонд се състои от 7694 тома .

Читателите през годината са 243. Общо регистрираните посещения от потребители през годината са 2311. Библиотеката работи активно по културния календар за годината. С библиотечни уроци, детски утра и витрини, отбелязваме и почитаме творчеството на български и чужди автори.

В детските утра за **„Баба Марта“ и „Добре дошла, Пролет“** – участваха ученици от 3 и 4 клас от СУ „Димитър Гачев“.

За **„Седмицата на детската книга и изкуствата за деца“** ни гостуваха учениците от ОУ“Георги Сава Раковски“ с класни ръководители г-жа Гилева и г-жа Маноилова.

През „Седмицата на гората“, Държавно лесничейство – град Пазарджик, ни дариха 5 броя бял бор, които засадихме в задния двор на читалището.

С „Рецитал за 24 май“ – стихове за Светите братя Кирил и Методий, отбелязахме празника на **Българската писменост и Култура.** Участие взеха децата от НУ „Георги Сава Раковски“ с класен ръководител г-жа Куцева.

В читалището целогодишно работи Клуб „Дъга“, който обединява трите кръжока **„Слово“, „Екология“ и „Палитра“.** Техни ръководители са секретарят, библиотекарят и художник, всички на доброволен принцип.

Темите в кръжок **„Слово“** – са свързани с ежедневната работа по ограмотяването, повишаване на четивните умения, усъвършенстване на българския език, четене с разбиране, художествено слово – навлизане в рецитаторското изкуство, правоговор и правопис на децата – които не ходят редовно на училище.

Целите на кръжок **„Екология“** – са свързани с придобиване на знания и умения за опазване на заобикалящата ни среда, за поддържането и грижите за цветя, храсти и дървета – от малкото семе до възрастното растение. Учим как да пазим въздухът, водата и земята и колко са важни за здравето и живота ни.

С помощта на художника Марин Линков децата от кръжок **„Палитра“**, опознават цветовете и формират светоусещането си. С творчество изработиха прекрасни картички на коледна и новогодишна тематика. А с рисунките за пролетта близначките Мария и Мира , които са второкласнички в СУ“Христо Ботев“, преоткриха по свой начин пробуждането на природата и новото начало.

През лятната ваканция за поредна година открихме и лятната читалня.

За 1-ноември с ученици от Св.Св. „Кирил и Методий“ и НУ „Георги Сава Раковски“ отбелязахме празникът на духовните водачи на България с табла и лапбук.

Благотворителната инициатива „Рождествено дете“ награди най-активните читатели с коледни кутии, а сръчните им ръчички украсиха с естествени материали дрянови клонки за здраве и благодат.

В читалището работи и Клуб „Социален диалог“. От самото му създаване до момента сме в помощ на хора в неравностойно положение, социалнослаби и неграмотни възрастни. Предоставяме информация, трудово -правна, административна и социалноосигурителна помощ. Попълваме формуляри, пишем жалби, писма, заявления и други документи.

**Материална База .** През годините са правени частични ремонти. По тази причина част от сградата на читалището е в разруха.Покривът над гримьорните е пред срутване, което застрашава и живота на нас работещите. Защото минавайки през подземието, за тоалетната, във всеки момент прогнилите греди и дъски, може да се срутят върху нас.

Платната на окачения таван над сцената изпадаха, дограмата в салона е изгнила и стара.

Оградата и фасадата на читалището също са за ремонт.

**Финансиране**. Субсидията ни за 2023г. – 42900.00 лева. Членски внос – 153.00 лв. Общо щатните бройки за читалището са три. Като 2 бройки – секретар и библиотекар са на трудов договор, а счетоводителят е на граждански договор.

Сметките ни за заплати, осигуровки, ток, вода, интернет и канцеларски материали са основните ни разходи.

През годината имаме отправени искания към кмета на общината за съдействие, за неотложен ремонт на сградата. Последното искане е с № 7/04.08.2023 г. Библиотеката при читалището има спечелен проект към Министерството на културата за обновяване на библиотечния фонд с книги,стойността на проекта е за 1397.19лв. – общо 94 тома книги. Читалището не е получавало дарения или друг вид имущество през изминалата 2023 година.

 Изготвил: ………………………

Дата: секретар:Борислава Лесова

24.01.2024г.